b"\n_START_ARTICLE_\nManuel Chaves Nogales\n_START_SECTION_\nBiografia\n_START_PARAGRAPH_\nVa escriure en diversos mitjans liberals com El Liberal de Sevilla, El Heraldo de Madrid, i Ahora._NEWLINE_Chaves Nogales \xc3\xa9s un periodista total, un digne successor d'Her\xc3\xb2dot, un precursor de Kapu\xc5\x9bci\xc5\x84ski; en els seus articles descriu els fets, valora el que li expliquen, i treu conclusions que sovint el temps ha demostrat encertades. Va alertar contra els excessos dels r\xc3\xa8gims autoritaris, com la R\xc3\xbassia roja i l'Alemanya nazi, i tamb\xc3\xa9 va criticar tots els b\xc3\xa0ndols de la Guerra Civil espanyola._NEWLINE_Va patir l'exili a Fran\xc3\xa7a i Anglaterra, on va col\xc2\xb7laborar amb mitjans francesos i anglesos. Va morir d'una peritonitis a Londres._NEWLINE_\xc3\x89s l'autor de la novel\xc2\xb7la El maestro Juan Mart\xc3\xadnez, que estaba all\xc3\xad (1934), que narra les perip\xc3\xa8cies d'una parella de ballarins de flamenc atrapats a la Revoluci\xc3\xb3 Russa i la Guerra Civil Russa, mentre van passant entre l'opul\xc3\xa8ncia i la mis\xc3\xa8ria, i entre el domini dels diferents b\xc3\xa0ndols (tsaristes, bolxevics, blancs, petliuristes, etc.), i mostra la barb\xc3\xa0rie de cada un dels b\xc3\xa0ndols en una guerra civil sense regles."